Auditor's report — BANPU, period 2011Q1 (reviewed, opinion: adverse)
Auditor firm: PwC
Signing partner: วันที่ 31 มีนาคม พ.ศ. 2554

บริษัท บ้านปู จำกัด (มหาชน)

งบการเงินรวมและงบการเงินเฉพาะบริษัทระหว่างกาล (ยังไม่ได้ตรวจสอบ)

วันที่ 31 มีนาคม พ.ศ. 2554

รายงานการสอบทานงบการเงินระหว่างกาลโดยผู้สอบบัญชีรับอนุญาต

เสนอผู้ถือหุ้นและคณะกรรมการของบริษัท บ้านปู จำกัด (มหาชน)

ข้าพเจ้าได้สอบทานงบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31 มีนาคม พ.ศ. 2554 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะบริษัท งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะบริษัท และงบกระแสเงินสดรวมและงบกระแสเงินสดเฉพาะบริษัทสำหรับงวดสามเดือนสิ้นสุดวันที่ 31 มีนาคม พ.ศ. 2554 และ พ.ศ. 2553 (หลังปรับปรุงใหม่)
ที่แนบมานี้ของบริษัท บ้านปู จำกัด (มหาชน) และบริษัทย่อย และของเฉพาะบริษัท บ้านปู จำกัด (มหาชน) ตามลำดับ ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินระหว่างกาลเหล่านี้ ส่วนข้าพเจ้าเป็นผู้รับผิดชอบในการรายงานต่องบการเงินระหว่างกาลดังกล่าวจากผลการสอบทานของข้าพเจ้า

ข้าพเจ้าได้ปฏิบัติงานสอบทานตามมาตรฐานการสอบบัญชีที่เกี่ยวกับการสอบทาน ซึ่งกำหนดให้ข้าพเจ้าต้องวางแผนและปฏิบัติงาน
สอบทานเพื่อให้ได้ความเชื่อมั่นอย่างพอประมาณว่างบการเงินระหว่างกาลแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ 
การสอบทานนี้มีขอบเขตจำกัดโดยส่วนใหญ่ใช้วิธีการสอบถามบุคลากรของกิจการ และการใช้วิธีวิเคราะห์เปรียบเทียบข้อมูลทางการเงิน จึงให้ความเชื่อมั่นน้อยกว่าการตรวจสอบตามมาตรฐานการสอบบัญชีที่รับรองทั่วไป ดังนั้น ข้าพเจ้าจึงไม่อาจแสดงความเห็นต่องบการเงินที่สอบทานได้

ข้าพเจ้าไม่พบสิ่งที่เป็นเหตุให้เชื่อได้ว่างบการเงินรวมและงบการเงินเฉพาะบริษัทระหว่างกาลดังกล่าวในวรรคแรกไม่ถูกต้องตามที่ควร
ในสาระสำคัญตามหลักการบัญชีที่รับรองทั่วไปจากการสอบทานของข้าพเจ้า

ข้าพเจ้าได้เคยตรวจสอบงบการเงินรวมและงบการเงินเฉพาะบริษัทสำหรับปีสิ้นสุดวันที่ 31 ธันวาคม พ.ศ. 2553 ของบริษัท บ้านปู จำกัด (มหาชน) และบริษัทย่อย และของเฉพาะบริษัท บ้านปู จำกัด (มหาชน) ตามลำดับ ตามมาตรฐานการสอบบัญชีที่รับรองทั่วไปและได้เสนอรายงานไว้อย่างไม่มีเงื่อนไขตามรายงานลงวันที่ 23 กุมภาพันธ์ พ.ศ. 2554 ตามที่กล่าวไว้ในหมายเหตุประกอบงบการเงินข้อ 3 ตั้งแต่วันที่ 1 มกราคม พ.ศ. 2554 กลุ่มบริษัทได้นำมาตรฐานการรายงานทางการเงินที่ออกและปรับปรุงใหม่โดยสภาวิชาชีพบัญชีมาใช้ปฏิบัติ ดังนั้น งบแสดงฐานะการเงินรวมและงบแสดงฐานะการเงินเฉพาะบริษัท ณ วันที่ 31 ธันวาคม พ.ศ. 2553 ที่เป็นส่วนหนึ่งของงบการเงินรวมและงบการเงินเฉพาะบริษัทที่ข้าพเจ้าได้ตรวจสอบและเสนอรายงานไว้แล้วที่นำมาแสดงเปรียบเทียบจึงได้มีการปรับปรุงใหม่ และข้าพเจ้าได้ตรวจสอบรายการปรับปรุงที่มีผลกระทบต่องบแสดงฐานะการเงิน ณ วันที่ 31 ธันวาคม พ.ศ. 2553 แล้ว ข้าพเจ้าไม่ได้ใช้วิธีการตรวจสอบอื่นใดภายหลังวันที่ในรายงานนั้นยกเว้นรายการปรับปรุงดังกล่าว งบการเงินรวมระหว่างกาลและงบการเงินเฉพาะบริษัทระหว่างกาลสำหรับงวดสามเดือนสิ้นสุดวันที่ 31 มีนาคม พ.ศ. 2553 ที่แสดงเปรียบเทียบได้มีการปรับปรุงใหม่และแสดงตามรูปแบบใหม่เพื่อให้สอดคล้องกับงบการเงินงวดปัจจุบัน

สมชาย  จิณโณวาท

ผู้สอบบัญชีรับอนุญาตเลขที่ 3271

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

กรุงเทพมหานคร

11 พฤษภาคม พ.ศ. 2554